Antonov An-178
Antonov An-178 – trumpų distancijų, vidutinės talpos karinis transportinis lėktuvas, gaminamas Ukrainos kompanijos Antonov. Sukurtas jau pagaminto Antonov An-148 pagrindu. Planai kurti tokį lėktuvą buvo pristatyti 2010 m. vasario 5 d. Tikimasi, kad jis pakeis morališkai pasenusius Antonov An-12, Antonov An-26 ir Antonov An-32 modelius. Šis modelis konkuruos su Alenia C-27J Spartan, EADS CASA C-295, Lockheed Martin C-130J Super Hercules, Embraer KC-390 ir UAC/HAL Il-214 orlaiviais. Kompanija planuoja pagaminti apie 200 An-178 orlaivių. Orlaivis visuomenei buvo pristatytas 2015 m. balandžio 16 d. Kijeve.